b'\n_START_ARTICLE_\nHawaiimunkesel\n_START_SECTION_\nBeskrivelse\n_START_PARAGRAPH_\nHannene blir omkring 2,1 m lange og veier typisk omkring 140\xe2\x80\x93180 kg i snitt. Hunnene, som blir noe st\xc3\xb8rre, blir omkring 2,4 m lange og veier typisk omkring 180\xe2\x80\x93270 kg. Pelsen er m\xc3\xb8rk st\xc3\xa5lgr\xc3\xa5 p\xc3\xa5 oversiden og lysere gr\xc3\xa5 i buken. Den kan variere noe i farge etter \xc3\xa5rstiden, gjennom \xc3\xa5 bli mer gr\xc3\xa5brun til tider.\n_START_SECTION_\nAtferd\n_START_PARAGRAPH_\nHawaiimunkeselen eter helst beinfisker, men den kan ogs\xc3\xa5 ern\xc3\xa6re seg av blekkspruter og krepsdyr. Det er kjent at arten leter etter mat p\xc3\xa5 dybder ned mot 300 m eller mer utenfor korallrevene. N\xc3\xa5r arten ikke eter hviler den gjerne p\xc3\xa5 strendene eller de vulkanske klippene ved havet.'